Raste otpor talibanima (7/11/01) - 2001-11-07
Talibanski čelnici koristili su glad, prinudu i laži kako bi zadržali snage koje bi se borile za njih. Sada je na talibanima da gladuju.
Talibanski režim u Afganistanu sve teže može provoditi svoju opresivnu vladavinu. Borbeni zrakoplovi koalicije predvodjene Sjedinjenim državama lete nad čitavim teritorijem Afganistana, napadajući talibanske postrojbe, skladišta streljiva, stožere te komunikacijske sustave. Talibanske snage, skrivajući se u pećinama, ne osjećaju se više slobodnima te tiraniziraju afganistanski narod. Talibanski gosti, teroristi al-Qaide, takodjer su se zavukli pod zemlju. Prepuni hrabrosti kada treba napadati nenaoružane i bespomoćne ljude, nema ih nigdje kada koalicijske bombe i projektili pogadaju položaje talibana na bojišnici. S intenziviranjem zračne kampanje, afganistanski narod počinje koristiti priliku da se oslobodi talibana i al-Qaidinih terorista. Ustanak je, kako je javljeno, započeo u provinciji Uruzgan, na jugu Afganistana. Hamid Karzai, bivši zamjenik ministra vanjskih poslova mudjahedinske vlade u Afganistanu, početkom devedesetih, predvodi snage svog naroda Popalzai protiv talibanske vladavine. Karzai se vratio iz egzila kako bi pomogao u organizaciji široke koalicijske vlade koja bi zamijenila talibanski režim. Karzai i njegovi ljudi pripadaju paštunskom narodu. “Mi znamo da talibani nisu svi dvometraši te da mnogi Afganistanci mrze što su ovi učinili našoj vjeri, našoj kulturi i našoj zemlji”, rekao je Qayum Karzai, Hamidov brat. “Plemenske snage podržavaju mog brata”, kaže on. “Afganistanski narod ima veliku količinu oružja. Oni ne bježe od talibana.” Na sjeveru zemlje, pripadnici talibanskih snaga počinju prelaziti u snage oporbenog Sjevernog saveza. Drugog studenog, talibanski zapovjednik Mohamed Habib Gorzovani, poznat i kao Hasan Khan, priključio se Sjevernom savezu, dovodeći sa sobom, procjenjuje se, tisuću i tri stotine vojnika te kontrolu nad nekoliko gradova na sjeveru Afganistana. Habib je rekao da su on i njegovi ljudi bili prisiljeni da se zbog gladi priključe talibanima. Talibanski čelnici koristili su glad, prinudu i laži kako bi zadržale snage koje bi se borile za njih. Sada je na talibanima da gladuju dok koalicijski zračni udari čine da dostava potrepština postaje vrlo opasna. Potreba da se talibanske snage rasprše kako bi se zaštitili od zračnih udara otežava prinudno novačenje Afganistanaca. Postaje takodjer sve očevidnije i talibanskim snagama da im njihovi čelnici lažu. Daleko od toga da brane Islam ili afganistanski narod, talibanski čelnici su žrtvovali i jedno i drugo - kako bi zaštitili grupu stranih terorista koji iskrivljuju islam. Vrijeme je da se okonča talibanska vlast.